== Barndom og ungdom ==
Edvard Holm blev født i [[København]] som søn af [[konferensråd]] [[Christian Frederik Holm (1796-1879)|Christian Frederik Holm]] ([[1796]]-[[1879]]). Allerede i drengeårene følte han sig draget til historisk læsning, men lysten steg især, da han igennem forfatterlæsning i afgangsklassen fik et fyldigt indtryk af [[Antikken|oldtidens]] liv. Efter [[1850]] at have taget [[examen artium]] (med [[Karakter (bedømmelse)|udmærkelse]]) var Holm derfor ikke i tvivl om at ville vælge [[filologi]]en som det fag, der bedst lagde grunden for et historisk studium. I øvrigt begyndte han allerede i rusåret at undervise. Hjemmet med dets store interesse og sans for [[kunst]] og [[musik]] gav ham rig lejlighed til en almindeligere udvikling.
Litteratur Sprogforskning Historie Journalistik Lister_over_personer Videnskab Humaniora Ledelse Organisationer Uddannelsesinstitutioner Universiteter Ledere